b'\n_START_ARTICLE_\nNavadna grebenu\xc5\xa1a\n_START_SECTION_\nOpis\n_START_PARAGRAPH_\nOd 7 do 35 cm visoka stebla so olistana s premenjalno razvr\xc5\xa1\xc4\x8denimi, 2 do 4\xc2\xa0mm \xc5\xa1irokimi in 10 do 20\xc2\xa0mm dolgimi listi . Zgornji stebelni listi so dalj\xc5\xa1i od spodnjih. Za razliko od nekaterih drugih vrst grebenu\xc5\xa1 pa navadna grebenu\xc5\xa1a nima razvite pritli\xc4\x8dne listne rozete. Cvetovi so modri, rde\xc4\x8dkasti ali vijoli\xc4\x8dni, redkeje beli, zbrani pa so v socvetja, ki poganjajo na vrhu stebla, vanje pa je obi\xc4\x8dajno zbranih ve\xc4\x8d kot 10 cvetov._NEWLINE_Navadna grebenu\xc5\xa1a najbolje uspeva na zakisanih in z du\xc5\xa1ikom srednje bogatih tleh kot so suhi travniki in pa\xc5\xa1niki ter svetli gozdovi. Uspeva od Evrope do vzhodne Azije, pa tudi v Severni Ameriki. V Sloveniji cveti od maja do julija.\n_START_SECTION_\nZdravilne lastnosti\n_START_PARAGRAPH_\nV tradicionalnem ljudskem zdravilstvu so poparek navadne grebenu\xc5\xa1e dajali doje\xc4\x8dim materam, saj naj bi spodbujal laktacijo.'